Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1163

d) széles körû és független szakértõ által minõsített tesztprogram végrehajtása, amely kiterjed minden rendszerfunkció vizsgálatára, és amely igazolja a rendszer megbízhatóságát. Emberi tényezõ 6.2.1.5100. Az emberi tényezõt és az ember-gép kapcsolatot a tervezés folyamata során következetesen figyelembe kell venni. 6.2.1.5200. A munkavállalók munkaterületeit és munkakörnyezetét ergonómiai elveket figyelembe véve kell megtervezni. 6.2.1.5300. A tervezésnek biztosítania kell, hogy a feltételezett fizikai környezetben és pszichikai állapotban elvárható legyen a megfelelõen képzett munkavállalóktól az elõirányzott idõtartam alatt a hatékony beavatkozás. A rövid idõtartamon belüli beavatkozás iránti igényt a minimálisra kell korlátozni. 6.2.1.5400. A munkavállalók számára meg kell határozni a biztonsági funkciók teljesüléséhez szükséges feladatokat. E feladat meghatározásnak ki kell terjednie: az átmeneti tároló rendszeres idõközönkénti ellenõrzésére, az ellenõrzést végzõ munkavállalókkötelességeire, a hibaelhárításra,valamint a karbantartási, tesztelési és kalibrálásitevékenységet végzõ munkavállalók kötelességeinek definiálására. 6.2.1.5500. Biztosítani kell, hogy a munkavállalók ne tudják megakadályozni az automatikus biztonsági mûködéseket, de a szükséges beavatkozásokat végre tudják hajtani. Építmények 6.2.1.5600. Az építmények elhelyezését, rendeltetését, funkcióit, azok fõbb szerkezeti elemeit a telephelyi jellemzõk, várható környezeti hatások figyelembevételével kell megtervezni. Az építményeknek meg kell felelniük a kiégett üzemanyag és a radioaktív anyagok tulajdonságaiból, valamint a biológiai védelem szükségességébõl adódó igényeknek. 6.2.1.5700. Az épületek, építmények elhelyezésénél, azok szerkezeti kialakításánál figyelembe kell venni a funkcióból következõ igénybevételeket, azok egymásra és a környezetre, továbbá az élet-, vagyon- és nukleáris biztonságra gyakorolt hatásait. 6.2.1.5800. Igazolni kell, hogy az építmények, építészeti szerkezetek elviselik mindazokat a terheléseket, melyek normál üzem, várható üzemi események és tervezési üzemzavarok esetén érik õket, és ha szükséges, modellvizsgálatokat is kell végezni. 6.2.1.5900. Biztosítani kell a rendszeres ellenõrzés lehetõségét a külsõ és belsõ elárasztás elleni védõmûvek esetén. 6.2.1.6000. El kell végezni az építmények elemzését a biztonsági földrengésnek megfelelõ talajmozgásokból adódó terhekre. Az elemzés metodikájának és a modellezés bonyolultságának összhangban kell lennie a nukleáris létesítmény kockázatával és ezen belül a szerkezet biztonsági, és földrengés-biztonsági osztályával, a szerkezet funkciójával és a várt számítási eredmények felhasználásának céljával. 6.2.1.6100. A konstrukciótól függõen elemezni kell talaj-épület kölcsönhatást. A modellezésnél kezelni kell az épület beágyazását, a számításba vett talaj mélységét, rétegzõdését, dinamikai tulajdonságait és az azt terhelõ bizonytalanságot. 6.2.1.6200. A szerkezet konstrukciós kialakításából származtatható elmozdulásokra, alakváltozásokra vonatkozó korlátok teljesülését értékelni kell. 6.2.1.6300. A földmûveket az adott nukleáris létesítmény tervezési alapjába tartozó földrengésbõl származó megrázottság figyelembevételével kell megtervezni. 6.2.1.6400. A biztonsági földrengés nagy biztonsággal nem okozhat globális talajfolyódást. A lokális talajfolyódás lehetõsége akkor elfogadható, ha valószínûsége a teljes üzemidõre nem nagyobb, mint 5·10–3, és igen nagy biztonsággal nem okoz olyan relatív elmozdulásokat, amelyek biztonsági funkciót maradéktalan ellátását érintõ következményekkel járnak. Szerkezeti anyagok 6.2.1.6500. A tervezés során meg kell határozni a szerkezeti anyagokkal szemben támasztott követelményeket. A nukleáris biztonság szempontjából fontos rendszerek, rendszerelemek esetében csak olyan anyagokat szabad használni, melyek tulajdonságai az átmeneti tároló teljes élettartamára meghatározhatók, vagy becsülhetõk. 6.2.1.6600. A nukleáris biztonság szempontjából fontos rendszerek, rendszerelemek szerkezeti anyagát a tervezéskor a normál üzem, a várható üzemi események és a tervezési üzemzavarok hatásainak figyelembevételével kell kiválasztani, és igazolni kell, hogy a választott anyagok a feltételezett környezeti feltételek mellett lehetõvé teszik a biztonsági funkció teljesítését. 6.2.1.6700. A nukleáris biztonság szempontjából fontos rendszerek, rendszerelemek szerkezeti anyagának kiválasztásakor figyelembe kell venni az öregedési folyamatokat. Igazolni kell, hogy a választott szerkezeti anyag a figyelembe vett öregedési folyamatok, valamint az eredeti állapot és az öregedési folyamatok lehetséges bizonytalanságai mellett a tervezett élettartam alatt lehetõvé teszik a biztonsági funkció teljesítését. 6.2.1.6800. A nukleáris biztonság szempontjából fontos rendszerek, rendszerelemek szerkezeti anyagainak kiválasztásánál a felhasználási célnak megfelelõ tervezési követelmények alapján figyelembe kell venni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes